text: Sommertips: Kampen mod dræbersnegle
  04 august 2016 kl. 09.15
  Efter en juli måned med en masse regn stortrives dræbersneglene i de danske haver. Her er nogle gode råd mod den slimede dræber.
  Den danske sommerregn er med til at skabe gunstige forhold for flere arter snegle. Desværre gælder det også den iberiske skovsnegl bedre kendt herhjemme som dræbersneglen.
  Problemet med dræbersneglene opstår, når de formerer sig i stort antal over kort tid. En snegl kan lægge omkring 400 æg på en sæson, så det kan hurtigt gå ud over haven.
  Vi spurgte naturvejleder i Kolding Kommune Peer Høgsberg om gode råd til at redde haven fra den brune snegl:
   
  Saml sneglene. Få indsamlet så mange snegle som muligt så ofte som muligt. Dræb dem, og smid dem ud. Fælder eller et nedgravet glas med øl kan hjælpe til at få samling på dem.
   
  Saml snegleæggene. Sneglene lægger typisk æg mørke og fugtige steder, så kig under løse brædder og fliser.
   
  Kantlister. Beskyt plante- og blomsterbedene med kantlister, som sneglene ikke kan komme derop.
   
  Gift. Gift kan også ramme andre dyr end dræbersneglen. Også de andre sneglearter, som spiser æggene fra dræbersnegle. Derfor skal man ifølge Peer Høgsberg bruge gift som en sidste løsning.
   
  Se med i videoen foroven, hvor Peer Høgsberg giver gode råd mod sneglene.
  